Oficiālais Vēstnesis L 133 , 06/06/2000 Lpp. 0019 - 0020



Komisijas Regula (EK) Nr. 1187/2000 (2000. gada 5. jūnijs), ar ko papildina pielikumu Regulai (EK) Nr. 2400/96 par dažu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 1068/97 [2], un jo īpaši tās 6. panta 3. un 4. punktu, tā kā: (1) Saskaņā ar Regulas (EEK) Nr. 2081/92 5. pantu Spānija, Francija un Portugāle ir nosūtījušas Komisijai pieteikumus par to, lai konkrētus nosaukumus reģistrētu kā cilmes vietu nosaukumus vai ģeogrāfiskās izcelsmes norādes. (2) Saskaņā ar minētās regulas 6. panta 1. punktu ir konstatēts, ka pieteikumi atbilst visām minētajā regulā paredzētajām prasībām un jo īpaši tajos ir visa informācija, kas vajadzīga saskaņā ar regulas 4. pantu. (3) Pēc šīs regulas pielikumā izklāstīto nosaukumu publicēšanas Eiropas Kopienu Oficiālajā Vēstnesī [3] Komisijai tika nosūtīti paziņojumi par iebildumiem Regulas (EEK) Nr. 2081/92 7. panta nozīmē, bet tā tos uzskatīja par nepamatotiem un līdz ar to nepieņemamiem. Attiecīgie iebildumi neatbilda izsmeļošiem kritērijiem, kas noteikti minētās regulas 7. panta 4. punktā. (4) Nosaukumi tādēļ ir jāieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" un tādējādi tie visā Kopienā ir jāaizsargā kā aizsargāti cilmes vietu nosaukumi un aizsargātas ģeogrāfiskās izcelsmes norādes. (5) Šīs regulas pielikums papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 547/2000 [5], IR PIEŅĒMUSI ŠO REGULU. 1. pants Šīs regulas pielikumā minētos nosaukumus pievieno Regulas (EK) Nr. 2400/96 pielikumam un ieraksta kā aizsargātus cilmes vietu nosaukumus (ACN) un aizsargātas ģeogrāfiskās izcelsmes norādes (AĢN) "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kas paredzēts Regulas (EEK) Nr. 2081/92 6. panta 3. punktā. 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 5. jūnijā Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 156, 13.6.1997., 10. lpp. [3] OV C 228, 11.8.1999., 13. lpp.; OV C 229, 12.8.1999., 3. lpp.; OV C 239, 24.8.1999., 2. lpp.; OV C 238, 21.8.1999., 21. lpp. un OV C 262, 16.9.1999., 4. lpp. [4] OV L 327, 18.12.1996., 11. lpp. [5] OV L 67, 15.3.2000., 8. lpp. -------------------------------------------------- PIELIKUMS EIROPAS KOPIENAS DIBINĀŠANAS LĪGUMA I PIELIKUMĀ UZSKAITĪTIE PRODUKTI, KAS PAREDZĒTI CILVĒKU UZTURAM Sieri PORTUGĀLE Queijo mestiço de Tolosa (AĢN) Augļi, dārzeņi un graudaugi FRANCIJA Haricot tarbais (AĢN) Pomme de terre de l'Ile de Ré (ACN) Riz de Camargue (AĢN) PORTUGĀLE Anona da Madeira (ACN) Eļļas un tauki SPĀNIJA Olīveļļa: Montes de Toledo (ACN) FRANCIJA Huile d'olive de la vallée des Baux-de-Provence (ACN) Citi dzīvnieku valsts produkti (olas, medus, piena produkti, izņemot sviestu, u.c.) FRANCIJA Miel de Corse - Mele de Corsica (ACN) --------------------------------------------------